סיכום ישיבה משותפת – צוות צמיחה דמוגראפית וועדת קבלה לחברות

28/10/2012

נוכחים:

צוות צמיחה דמוגראפית – הילה, אביטל, ברסי, עידית, שושי כ., עירית, ניק

ועדת קבלה: סרג'יו, בוקי, מרק

צלי – מנהל קהילה

[החלק הראשון של הישיבה עסק בנושאים אשר לא קשורים לועדת הקבלה]

קיימנו דיון של כשעה, בו העלינו את ההתלבטויות באשר לאפיונים הנדרשים מהנקלטים. במילים אחרות, מה אנו מבקשים מעורך המבחנים לבדוק?

להלן נקודות שעלו בשיחה:

1. מבחני קבלה הם כלי עזר בלבד, ואין לסמוך בעיניים עצומות על תוצאותיהם.
2. יש לקבל חברים חדשים על בסיס רחב. ברירת המחדל צריכה להיות בעד קבלה, ולא נגד.
3. יש לבדוק התאמה לחיי קהילה, לקיחת אחריות על מעשים, שיקול דעת ציבורי (לא בטוח שאני מבין את פירוש הדבר...), בריאות נפש, אי-תלות בקהילה, מעשים פליליים.
4. במידה ויהיה מועמד לא ראוי, תפקיד הוועדה להסביר לו את הלך הרוחות ולשכנעו להוריד (או לדחות לפרק זמן נוסף) את מועמדותו.

אבקש לכנס ישיבה ביום א' הקרוב, 4/11/12, לקבוע את המשך דרכנו.

רשם: מרק